Lodge 43 | LekkeSlaap
Lodge 43 is in die Pinnacle Point Landgoed in Mosselbaai geleë en bied gerieflike selfsorgverblyf in 'n lieflike drieslaapkamerhuis met see-uitsigte.
Die huis het slaapplek vir tot 6 gaste in 3 slaapkamers. Die eerste slaapkamer het 'n koninggrootte-bed, die tweede slaapkamer het 2 enkelbeddens of 'n koninggrootte-bed, en die derde slaapkamer het 'n koninggrootte-bed. Die huis het ook 3 en suite-badkamers wat elk 'n bad en 'n stort het, en daar is 'n oopplan-kombuis, -leefarea en -eetarea. 2 van die slaapkamers, die leefarea en die solder het see-uitsigte. Daar is braaigeriewe op die balkon waar gaste lieflike see-uitsigte kan bewonder. Gaste het toegang tot veilige parkeerplek.
Die sekuriteitslandgoed is bekend vir sy wêreldklas gholfbaan, uitsigte en privaat strande. Daar is 'n speelterrein vir kinders, swembad, kinderswembadjie en 'n klimraam. Die lodge het toegangsbeheer wat dit veilig maak, veral vir kinders. Slegs pendelvoertuie en gholfkarretjies word in die lodge-area toegelaat. Die landgoed het ook 2 privaat strande, die Pinnacle Point Grotte, 'n restaurant, kroeg en 'n konferensie- en funksielokaal.